Document ID: 32004R1470

UREDBA KOMISIJE (ES) št. 1470/2004
z dne 18. avgusta 2004
o določanju zneskov pomoči za gojenje grozdja namenjenega pridelavi nekaterih vrst rozin in pomoči za ponovno zasaditev vinogradov, ki jih je prizadela trsna uš, za tržno leto 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni tržni ureditvi s področja predelanih izdelkov na osnovi sadja in zelenjave (1), zlasti člena 7(5),
ob upoštevanju naslednjega:
(1)
Člen 7(1), druga alinea Uredbe (ES) št. 2201/96 določa kriterije določanja pomoči za gojenje grozdja, namenjenega pridelavi rozin vrst sultanina in muškat ter rozin vrste korinta.
(2)
Člen 7(1), tretja alinea Uredbe (ES) št. 2201/96 predvideva možnost razlikovanja med zneski pomoči glede na vrsto rozin. Predvideva tudi, da se lahko zneski razlikujejo tudi zaradi drugih dejavnikov, ki lahko vplivajo na donose. Pri sultaninah se lahko torej predvidi še dodatno razlikovanje med površinami, ki jih je prizadela trsna uš, in ostalimi površinami.
(3)
Pri pregledu površin namenjenih za gojenje grozdja iz člena 7(1), prve alinee Uredbe (ES) št. 2201/96 za tržno leto ni bila ugotovljena prekoračitev maksimalne zajamčene površine, določene v členu 2(1) Uredbe Komisije (ES) št. 1621/1999 z dne 22. julija 1999 o načinih izvrševanja Uredbe Sveta (ES) št. 2201/96 o pomoči za gojenje grozdja, namenjenega pridelavi nekaterih vrst rozin (2).
(4)
Za tržno leto 2004/2005 se lahko določi pomoč za gojenje omenjenega grozdja.
(5)
Prav tako se lahko določi pomoč, ki se odobri pridelovalcem, ki v boju proti trsni uši ponovno zasadijo svoje vinograde, pod pogoji, ki jih predvideva člen 7(4) Uredbe (ES) št. 2201/96.
(6)
Predvideni ukrepi v tej uredbi so v skladu z mnenjem Upravljalnega odbora za področje predelanih izdelkov na osnovi sadja in zelenjave -
SPREJELA TO UREDBO:
Člen 1
1. Za tržno leto 2004/2005 je pomoč za gojenje iz člena 7(1) Uredbe (ES) št. 2201/96 določena na:
(a)
2 806 evrov na hektar za obdelane površine z grozdjem vrste sultanina, ki jih je prizadela trsna uš ali ki so bile ponovno zasajene v manj kot zadnjih petih letih;
(b)
3 847 evrov na hektar za ostale obdelane površine z grozdjem vrste sultanina;
(c)
3 391 evrov na hektar za obdelane površine z grozdjem za rozine vrste korinta;
(d)
969 evrov na hektar za obdelane površine z grozdjem vrste muškat.
2. Za tržno leto 2004/2005 je pomoč za ponovno zasaditev iz člena 7(4) Uredbe (ES) št. 2201/96 določena na 3 917 evrov na hektar.
3. V skladu s členom 7(4), drugim stavkom Uredbe (ES) št. 2201/96 se pomoč, določena v odstavku 1 tega člena, ne izplača, če se izplača pomoč, določena v odstavku 2.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. avgusta 2004

Labels: 17
6